Ján Poničan (architekt)

Ing. arch. Ján Poničan (* 11. júl 1938, Očová) je slovenský architekt.

 Životopis 
Narodil sa 11. júla 1938. Významnou osobnosťou v rodine bol národný umelec, básnik a prozaik Ján Poničan (bratranec starého otca), ženatý s herečkou Alžbetou Poničanovou.

Štúdium na Stavebnej fakulte SVŠT v odbore Architektúra a stavba miest ukončil v roku 1965 diplomovou prácou pod vedením popredného československého architekta Vladimíra Karfíka.

Jeho tvorivá činnosť začala v Stavoprojekte Bratislava, v ateliéri školských stavieb architekta Vladimíra Dedečeka, kde pôsobil ako zodpovedný projektant do roku 1969. Spolupracoval na projektoch vysokoškolského centra v Mlynskej doline v Bratislave.

Svoju ďalšiu a už samostatnú architektonickú tvorbu rozvíjal v novovzniknutej Inžiniersko-projektovej organizácii školských stavieb v Bratislave ako hlavný projektant a vedúci architektonickej skupiny, kde pôsobil 23 rokov.

Od roku 1992 viedol vlastný projektový ateliér do roku 2008.

 Výber z realizácií 
1970Internátna škola - Stredné odborné učilište pre Chiranu, Stará Turá (dnes Stredná priemyselná škola strojnícka a elektrotechnická)
1971Ústav pre vzdelávanie v stavebníctve na Bárdošovej ulici na Kramároch, Bratislava (dnes Nemecká škola v Bratislave)
1975Zotavovňa ROH Františka Zupku, Piešťany (dnes Hotel Park)
1977Administratívna budova, Žilina1. etapa (bývalý Daňový úrad Žilina)
1979Administratívna budova, Žilina2. etapa
1980Pobočka slovenskej štátnej sporiteľne a ČEDOKu v Žiline
1981Dom pionierov a mládeže, Košice (dnes Centrum voľného času Košice)
1984Astronomické a geofyzikálne observatórium Univerzity Komenského v Bratislave, Modra-Piesok
1985Škola v prírode v Tatranských Matliaroch
1989Zotavovňa ROH Sĺňava, Piešťany (dnes ADELI Medical Center)
1994základná škola + športová vybavenosť sídliska Zvolen-Západ

Ocenenia v súťažiach
 medzinárodná súťaž na novostavbu budovy Ministerstva zahraničného obchodu Alžírska, Alžír, r. 19831. cena
 súťaž na novostavbu budovy Fakulty telesnej výchovy a športu UK v Bratislave v Mlynskej doline v spolupráci s Ing. arch. R. Ružičkom, rok 19851. cena

 Literatúra 
 Zalčík, T., Dulla, M.: Slovenská architektúra 1976-1980, str. 73, obr. 44, 87
 Dulla, M.Moravčíková, H.: Kto je kto v architektúre na Slovensku, Bratislava, Meritum 1995, str. 130
 Architektonické listy Fakulty architektúry STU č. 3, 04/2001, str. 98, 99

 Výstavy 
 Karfíkova škola, foyer Fakulty architektúry a dizajnu STU v Bratislave, 24. 10.16. 11. 2001
 V zdravom tele, zdravý duch!, foyer Fakulty architektúry a dizajnu STU  v Bratislave, 24. 4.12. 5. 2023

 Galéria 

 Referencie 

Kategória:Slovenskí architekti
Kategória:Absolventi Stavebnej fakulty Slovenskej technickej univerzity v Bratislave
Kategória:Osobnosti z Očovej